Cuneiform Tablet ICK 1 13
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a e-na-aḫ-DINGIR a-šùr-ták-lá-ku ga-al-ga-li-a ù na-zi qí-bi-ma um-ma a-šùr-ma-lik-ma 12.5 ma-na KÙ.BABBAR ù 1 me-at na-ru-uq še-am ḫa-pu-a-lá re-i-um ša ru-ba-tim ḫa-bu-lam ṭup-pu-šu ḫa-ar-ma-am ša ku-nu-ki-šu u-kà-al iš-tù MU.4.ŠÈ ki-ma a-wa-at kà-ni-iš a-na ṣí-ib-tim i-lá-ak-šu-um a-ba-ú-a be-lu-a a-tù-nu ma-lá ta-le-e-a-ni KÙ.BABBAR ší-im-tám ù ú-ṭá-tám ša-dí-na-šu-ma KÙ.BABBAR ṣí-ib-tám ù ú-ṭá-tám ṣí-ib-tám i li-bi-šu id-a-ma ša-tí-ša-ma li-ta-dí-in a-ba-ú-a be-lu-a a-tù-nu iḫ-da-ma ki-ma lá-qá-a KÙ.BABBAR ší-im-tí-a ù ú-ṭí-tim ší-im-tí-a ep-ša-ma ù a-na ṣí-ba-at KÙ.BABBAR ù ṣí-ba-at ú-ṭí-tim i-ṣú-ur-tù-šu eṣ-ra TÚG.ḪI-ti ša a-bi₄-ni ša a-na ú-ṣú-ur-ša-a-šur e-zi-bu mì-iš-li-šu lu ša ṣú-ùḫ-ri-šu lu ÌR-sú il₅-qé úz-ni pí-té-a